**MINISTARSTVO TURIZMA I SPORTA REPUBLIKE HRVATSKE**, Zagreb, Prisavlje 14, koje zastupa dr.sc. Nikolina Brnjac, ministrica (u nastavku: Ministarstvo)

i

(naziv Poslodavca , OIB, adresa), koje zastupa (ime i prezime – funkcija)

(u daljnjem tekstu: Društvo), s jedne strane

i

(ime i prezime, OIB, adresa), zastupan po zakonskom zastupniku/skrbniku (ime i prezime, OIB, adresa)

(u daljnjem tekstu: Stipendist), s druge strane,

zaključili su dana \_\_\_\_\_\_\_\_\_\_\_\_\_\_\_\_\_

**UGOVOR O STIPENDIRANJU br.\_\_\_\_\_\_\_\_\_**

**Uvodna odredba**

**Članak 1.**

Ovim se Ugovorom uređuju odnosi između ugovornih strana u svezi sa sufinanciranjem stipendija temeljem Odluke o raspodjeli sredstava , a u skladu s Javnim pozivom i Programom poticanja obrazovanja u ugostiteljstvu i turizmu u školskoj godini 2021/22. - „Stipendije“.

Krajnji korisnik je Stipendist – učenik upisan u razred u \_\_\_\_\_\_\_\_\_\_\_\_\_\_\_\_\_\_\_ školu gdje se školuje za zvanje .

**Predmet ugovora**

**Članak 2.**

Ovim Ugovorom ugovorne strane reguliraju uvjete stipendiranja te prava i obveze ugovornih strana vezanih za stipendiranje Stipendista tijekom njegovog redovitog školovanja radi stjecanja zvanja navedenog u članku 1. stavku 2. ovog Ugovora.

**Iznos stipendije**

**Članak 3.**

Stipendisti se odobrava stipendija u mjesečnom iznosu od\_\_\_\_\_\_\_\_\_\_ kn od čega \_\_\_\_\_\_ kn dodjeljuje Ministarstvo, a \_\_\_\_\_\_\_\_\_ kn Društvo.

Sredstva na ime stipendije Ministarstvo će uplaćivati na žiro račun Društva br. \_\_\_\_\_\_\_\_\_\_\_\_\_\_\_\_\_\_\_ koji se vodi kod banke \_\_\_\_\_\_\_\_\_\_\_\_\_\_\_\_\_ .

Ukupna sredstva na ime stipendije Društvo će uplaćivati na žiro račun Stipendista br. \_\_\_\_\_\_\_\_\_\_\_\_\_\_\_\_\_\_\_ koji se vodi kod banke \_\_\_\_\_\_\_\_\_\_\_\_\_\_\_\_\_ .

Razdoblje stipendiranja počinje 1. rujna 2021. godine i završava \_\_\_\_\_\_\_\_\_\_\_\_\_. Stipendisti imaju pravo na stipendiju u razdoblju od 1. rujna do 30. lipnja u školskoj godini.

Svako sljedeće razdoblje stipendiranja do završetka školovanja regulirat će se dodatkom ovom ugovoru u skladu s odobrenim sredstvima u proračunu Ministarstva za ovu namjenu.

**Obveze i prava Ministarstva**

**Članak 4.**

Ministarstvo se obvezuje:

* uplaćivati ugovoreni iznos za stipendije na račun Društva u mjesecu za koji se stipendija isplaćuje;

Ministarstvo može predložiti raskid ugovora o stipendiranju u slučaju opravdanih, objektivnih okolnosti nastalih nakon sklapanja ugovora, a koje značajno utječu na mogućnost provedbe. Međusobna prava i obveze u tom slučaju reguliraju se Sporazumom o raskidu.

**Obveze i prava Društva**

**Članak 5.**

Društvo se obvezuje:

* u roku od **5 dana** po primitku uplate od strane Ministarstva, sredstva uplatiti na račun Stipendista;
* Ministarstvu **tromjesečno** dostaviti potvrde o izvršenoj uplati ukupnih sredstava na ime stipendija na račun Stipendista;
* osigurati Stipendistu stručnu praksu s mentorom u skladu sa zanimanjem za koje se Stipendist školuje;
* tijekom obavljanja stručne prakse, isplaćivati Stipendisti nagradu i to minimalno u 10% za prvi razred, 20% za drugi razred te 25% za treći i četvrti razred prosječne neto plaće ostvarene u prethodnoj godini u gospodarstvu RH;
* u slučaju kada Društvo osigurava smještaj Stipendistu za vrijeme obavljanja stručne prakse – Društvo je obvezno osigurati adekvatne uvjete boravka;
* prikupljene potvrde Stipendista o uspješnom završetku školske godine i upisu u sljedeći razred dostaviti Ministarstvu **do 15. rujna**;
* odmah po završetku redovnog školovanja sklopiti sa Stipendistom ugovor o radu na određeno vrijeme uz uvjet probnog rada ili ugovor o radu pripravnika (ukoliko se provodi pripravnički staž) u ukupnom trajanju 12 mjeseci. Ukoliko zbog sezonalnosti poslovanja objekata nije moguće osigurati kontinuiranih 12 mjeseci rada, Društvo mora osigurati rad u najviše dva dijela sa čime je obvezna upoznati Stipendistu prije potpisivanja Ugovora;
* Ministarstvu dostaviti kopiju Ugovora o radu u roku **15 dana** od zaključenja istog;

Društvo ima pravo predložiti raskid ugovora o stipendiranju ili radu/ugovora o radu pripravnika u slučaju da stipendist ne izvršava svoje obveze, ne udovoljava uvjete probnog rada, ne ostane u radnom odnosu u ukupnom trajanju od 12 mjeseci, u slučaju skrivljenog ponašanja, u slučaju drugih okolnosti koje utječu na provedbu Programa, temeljem odluke Povjerenstva za pripremu i provedbu Programa.

Društvo može predložiti raskid ugovora o stipendiranju u slučaju opravdanih, objektivnih okolnosti nastalih nakon sklapanja ugovora, a koje značajno utječu na mogućnost provedbe. Međusobna prava i obveze u tom slučaju reguliraju se Sporazumom o raskidu.

**Obveze i prava Stipendista**

**Članak 6.**

Stipendist se obvezuje:

* redovito upisivati i pohađati nastavu te završiti školovanje u redovnom roku (bez ponavljanja);
* tijekom trajanja školovanja redovito obavljati stručnu praksu te uredno izvršiti sve svoje obveze i zadatke;
* odmah po završetku redovnog školovanja sklopiti s Društvom ugovor o radu na određeno vrijeme uz uvjet probnog rada ili ugovor o radu pripravnika (ukoliko se provodi pripravnički staž), a nakon uspješno provedenog probnog rada/pripravničkog stažiranja ugovor o radu na određeno vrijeme;
* ostati u radnom odnosu u tvrtki 12 mjeseci, a ukoliko Društvo posluje sezonski, radni odnos će se prolongirati kroz dvije sezone;
* Društvu dostaviti potvrde o redovitom upisu u svaki sljedeći razred, kao i dokaz o redovnom završetku školovanja (kopiju svjedodžbe) **do 10. rujna**;
* eventualni prigovor na provedbu Programa stipendiranja uložiti pisanim putem **u roku od 15 dana** od dana nastanka razloga za prigovor istovremeno Ministarstvu turizma i sporta i Društvu.

Stipendist ima pravo:

* tijekom obavljanja stručne prakse kod Društva na nagradu sukladno Pravilniku o minimalnim uvjetima za ugovore o naukovanju
* raskinuti ugovor o stipendiranju u slučaju da Društvo ne ispunjava svoje obveze prema Stipendisti sukladno ugovoru i Programu. U tom slučaju, Društvo ima obvezu povrata do tada isplaćenih stipendija Stipendisti iz državnog proračuna sa zakonskom zateznom kamatom u roku 15 dana od dana raskida ovoga Ugovora.

**Odgoda obveze rada radi daljnjeg školovanja**

**Članak 7.**

Ukoliko Stipendist po završetku trogodišnjeg obrazovanja upisuje 4. stupanj, uz suglasnost Društva i Ministarstva, odgađa se početak rada te se dogovara rad po završetku 4. stupnja kroz najviše dvije sezone/godine što se uređuje Sporazumom o odgodi obveze rada.

Ukoliko nakon završetka srednje škole Stipendist upisuje 5., 6. ili 7. stupanj obrazovanja, uz suglasnost Društva i Ministarstva odgađa se početak rada što se uređuje Sporazumom o odgodi obveze rada.

**Pravo na stipendiju**

**Članak 8.**

Stipendist ima pravo na stipendiju iz ovog Ugovora:

* ako se obrazuje za rad u turizmu i ugostiteljstvu,
* ako redovito ispunjava sve svoje ugovorne obveze.

**Prestanak prava na stipendiju**

**Članak 9.**

Stipendist gubi pravo na stipendiju:

* ako ne izvršava svoje obveze iz članka 6. ovog Ugovora,
* ako mu radni odnos prestane zbog ne udovoljavanja uvjetima probnog rada pripravničkog staža ukoliko se isti ugovori,
* ako ne ostane u radnom odnosu najmanje 12 mjeseci odnosno ako prije tog roka otkaže ugovor o radu,
* ako mu se dokaže skrivljeno ponašanje,
* u slučaju drugih okolnosti koje utječu na provedbu Programa, a temeljem odluke Povjerenstva za pripremu i provedbu Programa.

U slučaju iz stavka 1. ovog članka Društvo i Ministarstvo suglasno utvrđuju prestanak prava na stipendiranje prema ovom Ugovoru te Stipendisti o istome šalju **Obavijest o gubitku prava na stipendiju.**

U tom slučaju, Stipendist, odnosno zakonski zastupnik/skrbnik maloljetnog Stipendista, dužan je Ministarstvu i Društvu vratiti ukupni iznos do tada isplaćenih stipendija sa zakonskom zateznom kamatom u roku od 15 dana od primitka pisane Obavijesti o gubitku prava na stipendiju i načinu povrata sredstava primljenih na ime stipendije. U suprotnom će se aktivirati zadužnice solemnizirane od strane javnog bilježnika.

**Instrument osiguranja**

 **Članak 10.**

Stipendist, odnosno njegov zakonski zastupnik/skrbnik, obvezuju se zajedno s potpisanim Ugovorom, dostaviti Ministarstvu i Društvu bjanko zadužnice solemnizirane od strane javnog bilježnika na prvi veći iznos u odnosu na iznos predviđen za stipendiranje tijekom sudjelovanja u Programu.

Ugovorne stranke su suglasne da u slučaju nastanka okolnosti iz članka 8. i članka 10. ovog Ugovora, Ministarstvo i Društvo imaju ovlaštenje aktivirati solemnizirane zadužnice (instrument osiguranja) radi namirenja tražbine iz ovog Ugovora.

Ugovorne stranke su suglasne da će nakon isteka ugovornog razdoblja i urednog izvršenja obveza od strane Stipendiste, Ministarstvo i Društvo vratiti Stipendisti, odnosno njegovom zakonskom zastupniku/skrbniku zadužnice.

**Raskid ugovora**

**Članak 11.**

Stipendist može otkazati ovaj Ugovor uz obvezu povrata do tada primljenih stipendija sa zakonskom zateznom kamatom u roku od 15 dana od dana otkazivanja ovoga Ugovora drugim dvjema ugovornim strankama. Sredstva primljena na ime stipendije uvećana za zatezne kamate od strane Ministarstva vraćaju se u Državni proračun.

U slučaju da je Stipendist u trenutku potpisivanja Sporazuma o raskidu ugovora o stipendiranju već potpisao ugovor o radu s Društvom te ispunio dio obveze rada po završetku školovanja, iznos duga na ime stipendija koji je potrebno vratiti umanjuje se u odnosu na razdoblje koje je odradio kod Društva.

Stipendist može raskinuti ovaj Ugovor u slučaju da Društvo na ispunjava svoje obveze iz Članka 5. alineja jedan, tri, četiri, pet i sedam. U tom slučaju, Društvo ima obvezu povrata do tada isplaćenih stipendija Stipendisti iz državnog proračuna sa zakonskom zateznom kamatom u državni proračun u roku od 15 dana od dana raskida ovoga Ugovora.

Ugovorne stranke ovaj Ugovor mogu sporazumno raskinuti, u kojem slučaju će međusobna prava i obveze vezane uz raskid ugovora regulirati **Sporazumom o raskidu ugovora o stipendiranju.**

**Nadzor**

**Članak 12.**

Ministarstvo ima pravo nadzora nad:

* izvršenjem uplata stipendija od strane Društva,
* uvjetima i kvalitetom provedbe Programa stipendiranja uvidom na licu mjesta,
* uvjetima zapošljavanja Stipendista po završenom školovanju.

**Članak 13.**

U slučaju utvrđivanja objektivnih okolnosti koje su utjecale na djelomičnu ili potpunu nemogućnost ispunjenja obveza ili zahtijevaju odgodu ispunjenja obveza koje proizlaze iz ovog Programa i koje su utvrđene Ugovorom, Društvo ili Stipendist je dužan o tome obavijestiti Ministarstvo pisanim putem s dokazima o nastaloj okolnosti u roku od 15 dana od dana nastanka okolnosti o čemu će odlučiti Povjerenstvo za pripremu i provedbu Programa poticanja obrazovanja kadrova u ugostiteljstvu i turizmu u školskoj godini 2021/22.,,Stipendije“.

**Stupanje na snagu i primjena Ugovora**

**Članak 14.**

Ugovor stupa na snagu danom potpisivanja, a primjenjuje se počevši od **01. rujna 2021.** godine.

**Završne odredbe**

**Članak 15.**

Svojim potpisima na ovom Ugovoru ugovorne strane potvrđuju da prihvaćaju prava i obveze utvrđene Ugovorom i Programom poticanja obrazovanja u ugostiteljstvu i turizmu u školskoj godini 2021/22. „STIPENDIJE koji čini sastavni dio ovog Ugovora.

Stranke suglasno utvrđuju da će sve sporove iz ovog ugovora nastojati riješiti sporazumno, a ako to ne bi bilo moguće, suglasne su da se spor rješava kod stvarno nadležnog suda prema mjestu sjedišta Društva.

**Članak 16.**

Svojim potpisom ovog Ugovora ugovorne strane si daju međusobnu privolu za obradu u Ugovoru navedenih osobnih podataka u svrhu identifikacije, praćenja provedbe Programa i ugovornih prava i obveza, promociju Programa i javnu objavu dobitnika stipendije, ostvarivanja prava primitka ugovorenog iznosa stipendije, izvršavanja obveza propisanih zakonom i drugim propisima vezanim uz korištenje sredstava državnog proračuna i poslovne politike Društva, a sve u skladu s propisima vezanim uz zaštitu i obradu osobnih podataka, u prethodno navedene ugovorne svrhe.

**Članak 17.**

Ugovor je sklopljen u četiri (4) jednaka primjerka, od kojih po jedan (1) primjerak za Stipendistu i Društvo i dva (2) primjerka za Ministarstvo.

Za Ministarstvo: Stipendist:

\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_

Klasa:

Urbroj:

Za Društvo: Zakonski zastupnik/skrbnik:

\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_